Se conoixen dos emisions de monedas d'ista ceca, en a primera, de zaguerías d'o sieglo II aC, cude unidatz y metatz de bronze. As primeras en l'anverso amostran una cabeza viril con dos delfins y o signo iberico BE; en o reverso o chinete con lanza y a leyenda BELAI-SKOM. En os divisors, d'igual anverso, o reverso presenta o caballo galopiando con a leyenda d'a ceca. A segunda emisión se data en primerías d'o sieglo I aC y d'ella se decumentan unidatz de bronze de tipolochía identica a la emisión anterior, a excepción d'os delfins de l'anverso: en istas i pueden apareixer dos, un u dengún.